Batumi

Batumi es un cité in Georgia. It es li cité capital del autonom republica Adsharia. Batumi es situat al Nigri Mare in li sud-west de Georgia.

Li cité have 163,400 (2018) habitantes e un area de 64,9 quadrat-kilometres.

Batumi esset fundat quam colonia de Grecia in li antiquitá sub li nómine Batis. Inter 1584 e 1878 Batumi apartenet al Ottoman Imperie e pos to al Russia e al Soviet-Union. Li cité have un important portu e it es important por li transporte del petroleo.

Hodie Batumi es li duesim max grand cité del índependent state Georgia e un important loc por scientie e cultura. Batumi es li sede del Shota Rustaveli Statal Universitá e sede de un episcopatu del Georgian Ortodox Eclesie.

Sport
Li football-club FC Dinamo Batumi quel lude in li Erovnuli Liga have su hem in li cité.

Categorie: Georgia